SEAFCO บวกกว่า 4% หลังคว้างานเพิ่ม 2 โครงการ มูลค่ากว่า 245 ลบ.
SEAFCO บวกเกือบ 4% หลังคว้างานเพิ่ม 2 โครงการ มูลค่ากว่า 245 ลบ. ปิดตลาดภาคเช้า อยู่ที่ 14.70 บาท บวก 0.60 บาท หรือ 4.26% สูงสุด 14.70 บาท ต่ำสุด 14 บาท ด้วยมูลค่าซื้อขาย 48.89 ล้านบาท 
25 ก.ค. 2560

ผู้สื่อข่าวรายงานว่าราคาหุ้น บริษัท ซีฟโก้ จำกัด (มหาชน) หรือ SEAFCO ปิดตลาดภาคเช้า อยู่ที่ 14.70 บาท บวก 0.60 บาท หรือ 4.26% สูงสุด 14.70 บาท ต่ำสุด 14 บาท ด้วยมูลค่าซื้อขาย 48.89 ล้านบาท ขณะที่ดัชนีตลาดหุ้นไทยโดยรวมบวก 0.16%

โดยราคาหุ้น SEAFCO ปรับตัวเพิ่มขึ้น หลังบริษัทได้รับงานใหม่ จำนวน 2 โครงการ มูลค่ารวม 245 ล้านบาท ซึ่งยังไม่รวมภาษีมูลค่าเพิ่ม ได้แก่ งานโครงการ KSS Mixed-Used Development ที่ถนนพระราม 4 กรุงเทพมหานคร ซึ่งเป็นงานเสาเข็มเจาะ และกำแพงกันดินระบบไดอาแฟรมวอลล์ รวมค่าวัสดุ  ซึ่งเป็นงานของบริษัท เกษมทรัพย์ศิริ จำกัด กำหนดเริ่มงานต้นเดือนส.ค.60 คือ โครงการ อาคาร ที อาร์ อาร์ ที่ถนนนราธิวาสราชนครินทร์ กรุงเทพมหานคร โดยเป็นงานเสาเข็มเจาะ รวมค่าวัสดุ ซึ่งเป็นงานของบริษัท ที อาร์ อาร์ พร็อพเพอร์ตี้ จำกัด กำหนดเริ่มดำเนินการก่อสร้างในช่วงกลางเดือนส.ค.60